भारत सरकार

रेल मंत्रालय
राज्‍य सभा
तारांकित प्रश्‍न सं. 179
08.03.2013 को दिया जाने वाला उत्‍तर
पूर्वोत्‍तर सीमान्‍त रेलवे के अंतर्गत रेल परियोजनाओं की अद्यतन स्थिति
*179.
श्री बीरेन्‍द्र प्रसाद वैश्‍य:
क्‍या रेल मंत्री यह बताने की कृपा करेंगे कि:

(क) 
सरकार द्वारा पूर्वोत्‍तर क्षेत्र में इस समय चल रही रेलवे की राष्‍ट्रीय परियोजनाओं तथा अन्‍य परियोजनाओं को समय पर पूरा किए जाने पर जोर देने हेतु किए जा रहे उपायों का, परियोजना-वार ब्‍यौरा क्‍या है; और 
(ख)
क्रमश: वर्ष 2010-11 तथा वर्ष 2011-12 के रेल बजट में पूर्वोत्‍तर सीमांत रेलवे के अंतर्गत विशेषकर, गुवाहाटी में माल-डिब्‍बा कारखाना, केन्‍द्रीय विद्यालय, तृतीय स्‍तर के बहु-विशेषज्ञता वाले अस्‍पताल की स्‍थापना किए जाने और कामाख्‍या और तेजपुर के बीच रंगिया, रंगपाड़ा होकर नई रेलगाड़ि‍यां चलाए जाने के संबंध में की गई घोषणाओं की वर्तमान स्थिति क्‍या है?

उत्‍तर
रेल मंत्री (श्री पवन कुमार बंसल)
(1) और (ख) : एक विवरण सभा पटल पर रख दिया गया है।
*******

पूर्वोत्‍तर सीमान्‍त रेलवे के अंतर्गत रेल परियोजनाओं की अद्यतन स्थिति के संबंध में 08.03.2013 को राज्‍य सभा में श्री बीरेंद्र प्रसाद बैश्‍य द्वारा पूछे जाने वाले तारांकित प्रश्‍न सं.179 के भाग (क) और (ख) के उत्‍तर से संबंधित विवरण
(क): पूर्वोत्‍तर क्षेत्र की राष्‍ट्रीय परियोजनाओं के निष्‍पादन के लिए कैश फ्लो सुनिश्‍च‍ित करने के लिए एक समर्पित गैर-व्‍यपगत पूर्वोत्‍तर क्षेत्र रेल विकास निधि का सृजन किया गया है। पूर्वोत्‍तर क्षेत्र की परियोजनाओं हेतु पर्याप्‍त कैश फ्लो सुनिश्‍च‍ित करने के लिए पूर्वोत्‍तर क्षेत्र की परियोजनाओं के लिए न्‍यनूतम 10% निधि मुहैया कराई जाती है।
     पूर्वोत्‍तर क्षेत्र में राष्‍ट्रीय परियोजनाओं सहित रेल परियोजनाओं का ब्‍यौरा निम्‍नानुसार है:-
(करोड़ रुपयों में)
	क्र.सं.
	परियोजना का नाम
	नवीनतम प्रत्‍याशित लागत
	परिव्‍यय 2012-13
	मार्च, 2013 तक किया गया व्‍यय
	प्रस्‍तावित परिव्‍यय 2013-14
	स्थिति

	 नई लाइन

	1.
	अगरतला-सबरूम
	1141.75
	180.00
	327.8
	140.00
	यह एक ‘राष्‍ट्रीय परियोजना’ है। भूमि अधिग्रहण, मिट्टी और पुल संबंधी कार्य शुरू कर दिए गए हैं।
लक्ष्‍य- दिसंबर, 2015.

	2.
	तेतेलिया-बर्नीहाट
	385.2
	70.00
	93.11
	50.00
	यह एक ‘राष्‍ट्रीय परियोजना’ है। तेतेलिया-बर्नीहाट की अजरा-बर्नीहाट के वैकल्पिक संरेखण के रूप में जांच की गई थी। असम वाले भाग में संपूर्ण भूमि अधिगृहीत कर ली गई है। भूमि अधिग्रहण, मिट्टी और पुल संबंधी कार्य शुरू कर दिए गए हैं।
लक्ष्‍य- मार्च, 2015.

	3.
	भैराबी-सारंग
	2393.48
	80.00
	4.41
	77.10
	इस परियोजना को ‘राष्‍ट्रीय परियोजना’ के रूप में घोषित किया गया है। अनुमान स्‍वीकृत कर दिए गए हैं और मिट्टी तथा पुल संबंधी कार्यों के लिए निविदा मंगाई गई है। लक्ष्‍य- मार्च, 2015.

	4.
	नॉर्थ और साउथ बैंक पर लिंक लाइनों सहित बोगीबील ब्रिज
	3230.02
	330.00
	2380.64
	340.00
	यह परियोजना ‘राष्‍ट्रीय परियोजना’ के रूप में घोषित की गई है। पुल के उत्‍तरी और दक्षिणी तटों पर तटबंधों, बड़े एवं छोटे पुलों का निर्माण कार्य पूरा हो गया है। साउथ बैंक में मोरनहाट-चलखोवा (44 कि.मी.) का कार्य पूरा हो गया है और इसे चालू कर दिया गया है। मुख्‍य पुल के सुपरस्‍ट्रक्‍चर के लिए ठेका दे दिया गया है। लक्ष्‍य- दिसंबर, 2015.

	5.
	दीमापुर-कोहिमा (जुब्‍ज़ा)
	850.00
	7.00
	8.97
	1.00
	यह परियोजना ‘राष्‍ट्रीय परियोजना’ के रूप में घोषित की गई है। पूरी लंबाई में अ‍ंतिम स्‍थान निर्धारण सर्वेक्षण पूरा हो गया है। राज्‍य सरकार से संरेखण का अनुमोदन न मिलने और भूमि‍ की अत्‍यधि‍क दरों के कारण परियोजना रूक गई है। पूरा करने की लक्ष्‍य तिथि: अभी निर्धारित नहीं है।

	6.
	दुधनोई-मेंदीपठार
	178.47
	20.00
	45.64
	40.00
	मिट्टी, पुलों और रेलपथ संबंधी कार्य निष्‍पादन के अंतिम चरण में हैं। 2012-13 में 10 कि.मी. और शेष को 2013-14 में पूरा करने का लक्ष्‍य है।

	7.
	हारमुती-नहरलगुन
	415.73
	50.00
	232.34
	60.00
	2011-12 में 20 कि.मी. का ट्रैक लिंकिंग कार्य पूरा हो गया है। इसे चालू करना रंगपाड़ा नॉर्थ-नॉर्थ लखीमपुर आमान परिवर्तन कार्य के पूरा होने पर निर्भर है। इस परियोजना को 2013-14 में पूरा करने का लक्ष्‍य है।

	8.
	जीरीबाम-तुपुल-इम्‍फाल
	4444
	450.00
	681.94
	453.90
	विद्यमान सुरक्षा परिदृश्‍य और निरंतर होने वाले बंदों आदि, एनएच 53 की खराब स्थिति और कमजोर/क्षतिग्रस्‍त पुलों के कारण इस ‘राष्‍ट्रीय परियोजना’ की प्रगति बुरी तरह प्रभावित हुई है। मिट्टी, संरचना, छोटे एवं बड़े पुलों का कार्य शुरू कर दिए गए हैं। 35 सुरंगों में से 18 सुरंगों का कार्य शुरू कर दिया गया है। जीरीबाम-तुपुल को मार्च, 2015 तक पूरा करने का लक्ष्‍य है और तुपुल-इम्‍फाल को मार्च, 2017 तक पूरा करने का लक्ष्‍य है।

	9.
	न्‍यू मैनागुडी-जोगीघोपा
	1655.81
	225.00
	1056.22
	140.00
	इस कार्य को 4 चरणों में निष्‍पादित करने की योजना है। गोलकगंज से गौरीपुर पूरा हो गया है। न्‍यू कूचबिहार-गोलकगंज (58.0 कि.मी.) पूरा हो गया है। गौरीपुर-न्‍यू चांग्राबंधा-न्‍यू कूचबिहार को 2012-13 में पूरा करने का लक्ष्‍य है।

	10.
	सिवोक-रंगपो
	3380.58
	38.00
	52.63
	25.00
	यह एक ‘राष्‍ट्रीय परियोजना’ है जिसे निष्‍पादन के लिए मैसर्स इरकॉन को सौंपा गया है। पर्यावरण संबंधी क्‍लीयरेन्‍स न मिलने के कारण परियोजना रूक गई है।

	11.
	बर्नीहाट-शिलांग
	4083.02
	30.00
	1.5
	1.00
	बर्नीहाट से लैलाद (20 कि.मी.) तक का अंतिम स्‍थान निर्धारण सर्वेक्षण पूरा हो गया है। खासी छात्र संघ द्वारा उनकी लंबित मांगों को पूरा करने के लिए कार्य नवंबर, 2010 में रोक दिया गया। राज्‍य सरकार के साथ यह मामला उठाया गया है।

	12.
	मुरकोंगसेलेक-पासीघाट
	165.82
	10.00
	0.15
	1.00
	अंतिम स्‍थान निर्धारण सर्वेक्षण शुरू कर दिया गया है। लक्ष्‍य-मार्च, 2015.

	13.
	अगरतला-अखौरा
	252.00
	1.00
	0
	10.00
	

	             आमान परिवर्तन

	1.
	कटखल-भैराबी
	223.01
	15.00
	103.48
	15.00
	इस कार्य को मार्च, 2014 में लमडिंग-सिलचर के आमान परिवर्तन के साथ पूरा करने की योजना है। समग्र प्रगति: 51.42%

	2.
	माइग्रेनडिसा-दितोकचेरा के बीच संरेखण सहित लमडिंग-सिलचर और बदरपुर से बरईग्राम तक विस्‍तार
	4255.37
	400.00
	3013.49
	-
	यह परियोजना ‘राष्‍ट्रीय परियोजना’ के रूप में घोषित की गई है। आतंकवादी गतिविधियों के कारण कार्य की प्रगति प्रभावित हुई है। संरेखण के साथ-साथ मिट्टी, पुल और सुरंग संबंधी कार्य शुरू कर दिए गए हैं। लक्ष्‍य- मार्च, 2015.
समग्र वास्‍तविक प्रगति: 75.90%

	3.
	न्‍यू जलपाईगुडी-सिलीगुडी-न्‍यू बोंगाईगांव शाखा लाइनें
	1308.9
	10.00
	1023.41
	-
	न्‍यू जलपाईगुडी-न्‍यू बोंगाईगांव मेन लाइन को पूरी तरह चालू कर दिया गया है। अलीपुरद्वार-बामनहाट और फकीराग्राम-धुबरी शाखा लाइन पूरी हो गई है और इसे चालू कर दिया गया है।

	4.
	लिंक्‍ड फिंगर्स सहित रंगिया-मुरकोंगसेलेक
	1717.29
	380.00
	1107.75
	425.00
	पूरे खंड में मेगा ब्‍लॉक का कार्य शुरू हो गया है। रंगिया-रंगपाड़ा नॉर्थ खंड पूरा हो गया है और इस पर इंजन चलाया गया है। रंगपाड़ा नॉर्थ-नॉर्थ लखीमपुर (172 कि.मी.) को मार्च, 2013 में पूरा करने का लक्ष्‍य है। नॉर्थ लखीमपुर-मुरकोंगसेलेक खंड को 2013-14 में पूरा करने का लक्ष्‍य है। 

	दोहरीकरण

	1.
	लमडिंग-होजई कहीं-कहीं दोहरीकरण
	246.07
	1.00
	0
	2.00
	बजट 2012-13 में यह कार्य शामिल किया गया है। 


(ख): (i) वैगन फैक्‍टरियों का ब्‍यौरा निम्‍नानुसार है:-
	क्र.सं.
	परियोजना का नाम
	नवीनतम प्रत्‍याशित लागत
	परिव्‍यय 2012-13
	मार्च, 2013 तक किया गया व्‍यय
	प्रस्‍तावित परिव्‍यय 2013-14
	स्थिति

	1.
	गुवाहाटी में वैगन विनिर्माण फैक्‍टरी
	188.50 (पीपीपी)
	20.00 (पीपीपी)
	कुछ नहीं
	2.00
	इस परियोजना को सार्वजनिक निजी साझेदारी माध्‍यम के अंतर्गत स्‍वीकृत किया गया है। बोली प्रक्रिया प्रबंधन के लिए मैसर्स इरकॉन को परामर्शदाता के रूप में नियुक्‍त किया गया है। प्रक्रिया चल रही है।

	2.
	मरियानी में 50 रेलइंजन खड़े करने के लिए ईएमडी लोको शेड
	48.11
	2.00
	कुछ नहीं
	1.94
	परियोजना के विस्‍तृत नक्‍शे और अनुमान स्‍वीकृत हो गए हैं। कार्य प्रगति पर है।


 (करोड़ रुपयों में)

(ii) 
केन्‍द्रीय विद्यालय के संबंध में ब्‍यौरा निम्‍नानुसार है:-


रेल बजट 2010-11 में घोषणा की गई थी कि रेल कर्मचारियों के बच्‍चों के लाभ के लिए रेलों पर 50 केन्‍द्रीय विद्यालय स्‍थापित किए जाएंगे। रेलों पर उक्‍त 50 केन्‍द्रीय विद्यालयों की स्‍थापना के लिए मानव संसाधन विकास मंत्रालय के साथ समझौता ज्ञापन पर हस्‍ताक्षर किए गए थे। इसके लिए रेलों पर 50 स्‍थान केन्‍द्रीय विद्यालय संगठन को सुझाए गए थे जिनमें पूर्वोत्‍तर सीमा रेलवे के 05 स्‍थान यथा रंगिया, रंगपाड़ा, नॉर्थ लखीमपुर, न्‍यू जलपाईगुडी और न्‍यू कूचबिहार शामिल हैं। केन्‍द्रीय विद्यालय संगठन ने रंगिया (असम) के रेलवे परिसर में एक केन्‍द्रीय विद्यालय स्‍वीकृत कर दिया है और यह विद्यालय अस्‍थायी आधार पर शुरू हो गया है। मानव संसाधन विकास मंत्रालय से पूर्वोत्‍तर सीमा रेलवे के 04 स्‍थानों सहित शेष 43 स्‍थानों पर केन्‍द्रीय विद्यालय खोलने पर विचार करने के लिए अनुरोध किया गया है।

(iii) 
मल्‍टी-स्‍पे‍शलिटी अस्‍पताल का ब्‍यौरा निम्‍नानुसार है:-

खाली पड़ी हुई उस रेल भूमि, जिनकी परिचालनिक दृष्टि से तत्‍काल आवश्‍यकता नहीं है, पर स्‍वास्‍थ्‍य देखभाल अवसंरचना की स्‍थापना के लिए रेल मंत्रालय और स्‍वास्‍थ्‍य एवं परिवार कल्‍याण मंत्रालय के बीच एक समझौता ज्ञापन पर हस्‍ताक्षर किए गए थे। समझौता ज्ञापन पर हस्‍ताक्षर के परिणामस्‍वरूप, बजट 2010-11 में 522 स्‍‍वास्‍थ्‍य देखभाल संबंधी अवसंरचनाओं की स्‍थापना की घोषणा की गई थी जिनमें ओपीडी एवं डायग्‍नोस्टिक सेन्‍टर, सेकन्‍डरी लेवल जनरल स्‍पेशलिटी हॉस्पिटल और टेर्टियरी केयर हॉस्पिटल शामिल हैं। इन स्‍वास्‍थ्‍य देखभाल परियोजनाओं की स्‍थापना के लिए स्‍वास्‍थ्‍य एवं परिवार कल्‍याण मंत्रालय एक नोडल मंत्रालय है। टेर्टियरी लेवल मल्‍टी स्‍पेशलिटी हॉस्पिटलों की स्‍थापना के लिए गुवाहाटी, कटिहार, न्‍यू बोंगाईगांव, न्‍यू जलपाईगुडी, न्‍यू माल, रंगपाड़ा नॉर्थ और सिलीगुडी जंक्‍शन चिह्नित किए गए हैं। समझौता ज्ञापन को मूर्त रूप देने के लिए, हाई पावर वर्किंग ग्रुप, जिसमें दोनों मंत्रालयों के वरिष्‍ठ अधिकारी शामिल थे, द्वारा पायलट परियोजना के लिए 91 स्‍थानों का चयन किया गया है। इस पायलट परियोजना में न्‍यू बोंगाईगांव और रंगपाड़ा नॉर्थ शामिल किए गए हैं। इसके अलावा, स्‍वास्‍थ्‍य एवं परिवार कल्‍याण मंत्रालय ने इस परियोजना के लिए ट्रैन्‍ज़ेक्‍श्‍ान एडवाइज़र के रूप में मैसर्स आईएल एंड एफएस को नियुक्‍त किया है।

(iv) 
कामाख्‍या और तेज़पुर के बीच नई रेलगाड़ि‍यां:

रंगिया-रंगपाड़ा नॉर्थ-तेज़पुर खंड में मार्च, 2012 में ट्रैक लिंकिंग का कार्य पूरा हो गया था। रेल संरक्षा आयुक्‍त द्वारा मार्च, 2013 के अंत में इस खंड का निरीक्षण्‍ा करने की संभावना है। रेल संरक्षा आयुक्‍त से क्‍लीयरेन्‍स प्राप्‍त होने के बाद इस खंड में पैसेंजर/मेल एक्‍सप्रेस रेलगाड़ि‍यां चलाई जा सकती हैं।
******

